พอดีปกติทานยาคุม 28 เม็ด พอทานถึงเม็ดที่ 5 ได้มีการทานยาฆ่าเชื้อamoxicillin เป็นเวลา 3 วัน และหยุดไป พอกินยาคุมเม็ดที่ 11-12 ได้มีพสพกับแฟนแบบไม่ได้ป้องกันตอนกำลังจะกินเม็ดที่ 13 เอ๊ะใจขึ้นมาเลยลองค้นดู พบว่ายาฆ่าเชื้อมีผลกับยาคุม แต่ทุกครั้งที่กินยาฆ่าเชื้อ ไม่ได้กินพร้อมกับยาคุมนะคะ แบบนี้จะมีผลทำให้ตั้งครรภ์รึเปล่าคะ
สวัสดีค่ะ jenjira,ยาแก้อักเสบAmoxicillinเป็นยาในกลุ่มเพนิซิลิน ซึ่งยาในกลุ่มนี้ การศึกษาส่วนใหญ่พบว่า ไม่มีผลกับระดับฮอร์โมนเอสโตรเจนในกระแสเลือด หรือมีเพียงเล็กน้อยเท่านั้น ดังนั้น จึงได้ไม่มีผลไปลดประสิทธิภาพของยาคุมกำเนิดลงอย่างมีนัยสำคัญดังนั้น หากได้ทานยาAmoxicillinโดยที่ได้ทานยาคุมอยู่ แล้วได้มีเพศสัมพันธ์ โอกาสในการตั้งครรภ์ก็ถือว่ายังมีน้อยมากมากค่ะสำหรับปัจจัยที่จะลดประสิทธิภาพของยาคุมลง เช่น การลืมทานยาคุมเป็นบางวัน ทานยาไม่ตรงเวลา คือทานต่างเวลากันมากในแต่ละวัน มีอาเจียนหลังทานยา มีท้องเสีย เป็นต้น